Sandra Suubi

Sandra Suubi (yazaalibwa mu mwaka gwa 1990) Munnayuganda omuyimbi w'ennyimba z'eddini era mubumbi.https://campusbee.ug/news/award-winning-artiste-sandra-suubi-graduates-masters-degree/http://www.africancrossroads.org/team-member/sandra-suubi/https://observer.ug/lifestyle/50826-sandra-suubi-on-balancing-art-and-music

 Obuto bwe n'emisomo gye 
Suubi yazaalibwa mu Kampala, Uganda mu 1990. emisomo gye egya Pulayimale y'agisomera ku Greenhill Academy ne ssekendule ye n'agisomera ku Gayaza High School, nga gombi masomero g'amukibuga.https://allafrica.com/stories/201805030173.html Yasomera ku ssetendekero wa Makerere University gyeyafunira Diguli ye mu kusiiga ebifaananyi eya bachelor's degree in Fine Arts okuva mu dipatimenti y'okuwunda n'okusiiga ebifaananyi erya Margaret Trowell School of Industrial and Fine Art. Mu mwezi Ogusooka 2018, yatikkirwa mu Ssetendekero y'emu nga yavaayo ne Diguli ennene mu kusiiga ebifaananyi eya  master's degree in Fine Arts.https://www.at-work.org/en/notebook/sandra-suubi-notebook

 Emirimu gye egy'okuyimba 
Ng'ali mu ssekendule, Suubi yali kitundu ku kwaaya y'essinzizo ly'essomero. Yatandika omulimi gwe ogw'okuyimba mu 2011 bwe yegatta ku kibiina ky'abawala ekyayitibwa nga Xabu wansi w'ebiragiro bya First Love. Ng'ali mu kibiina kino, yatandiika okuyimba ku mikolo egy'enjawulo ng'akyali ku Yunivasite. Mu 2015, ekibiina ky'asasika era n'eyetaba mu mpaka za Airtel Trace Music era n'awangula. Yeyongerayo mu maaso n'akiikirira Uganda ku mu tendera gwa East Africa mu mpaka ezaali ku ddala lw'ensi yonna.  Yafulumya alubaamu ye eyasooka mu 2016 nga yalimu enyimba bbiri, Togwamu Suubi and Nsiimye.https://www.newvision.co.ug/new_vision/news/1439093/sandra-suubi-finally-releases-debut-song Oluyimba lwe olwa, Togwamu Suubi  lw'akozesebwa mu filimu eyawangula awaadi eya Veronica’s Wish mu 2018. Yafulumya alubaamu ye ey'okubiri mu 2018 era nga alubaau yalimu ennyimba, Onjagande nyo, Kingdom come, Heaven ne Jangu Tuzine.

Eby'okuyimba ng'abizze ku bbali, Suubi awunda ebifaananyi okuva mu bintu abisuuliddwa oba ebitakyalina mugaso. Akozesa ebintu omuli pulastiiki okukola entiimbe za sitegi, oby'okwewunda n'ebyokutimba. Ebintu bye byakola bikozesaddwa mu bikujjuko by'okusiiga ebiwerako mu Kampala nga olutiimbe lwa Bayimba mu 2013, laba 2014 Headphones, Bodaboda Helmet n'ekirowoozo ky'ekinyonyi ku mukolo Kampala art.

 Enyimba z'eyayimba 

 Anthems of Life (2016)
 Anthems of Life, Ep (2018)
 Faya

 Awaadi z'eyawangula 

 Omuyimbi w'omwaka omupya mu 2015 - Victoria Gospel Academy (VIGA) awards
 Omuyimbi omukyala omuto ow'omwaka 2016 - VIGA Awards

 Ebijuliziddwamu